Udredning: Dansk diplomati og forsvar i en brydningstid

Ambassadør Peter Taksøe-Jensen afleverede d. 1. maj 2016 sin udredning om Danmarks udenrigs- og sikkerhedspolitik til regeringen. Den samlede rapport, sammenfatninger på dansk og engelsk, udredningens baggrundsanalyser og øvrige bilag er tilgængelige her.

”Den 15. september 2015 blev jeg af regeringen bedt om at stå i spidsen for en udredning om Danmarks internationale engagement. Opgaven var at give et bud på Danmarks strategiske interesser, en stærkere samtænkning og koordinering af de eksterne politikområder samt Danmarks kerneopgaver frem mod 2030. Tanken var med andre ord at kaste et frisk blik på hele spektret af instrumenter i den udenrigspolitiske værktøjskasse: udenrigs- og sikkerhedspolitikken, udviklingspolitikken, forsvarspolitikken, handelspolitikken og eksportfremme.



Det er mit håb, at udredningen kan lægge op til både folkelig og politisk debat om, hvad Danmark skal prioritere i de næste 10-15 år, og hvordan vi skal indrette os og føre politikken ud i livet.”



God fornøjelse,



Peter Taksøe-Jensen

Ambassadør